สื่อนอกตีข่าว “ไทยเครดิตเพื่อรายย่อย” เครือ TLI จ่อขาย IPO ระดมทุน 1.4 หมื่นลบ.!
สื่อนอกตีข่าว “ไทยเครดิตเพื่อรายย่อย” เครือ TLI อยู่ระหว่างเตรียมแผนเสนอขายหุ้น IPO เข้าซื้อขายในตลาดหลักทรัพย์ฯ เบื้องต้นคาดมีมูลค่าระดมทุน 1.4 หมื่นลบ.!
สื่อนอกตีข่าว “ไทยเครดิตเพื่อรายย่อย” เครือ TLI จ่อเข้าตลาดหลักทรัพย์ฯ เบื้องต้นคาดมีมูลค่าระดมทุน 1.46 หมื่นลบ.!
20 ก.ค. 2565

สื่อต่างชาติรายงานว่า ธนาคารไทยเครดิต เพื่อรายย่อย จำกัด (มหาชน) ผู้ประกอบธุรกิจธนาคารพาณิชย์ที่ให้บริการทางการเงิน อยู่ระหว่างการเตรียมแผนที่จะเข้าจดทะเบียนเพื่อซื้อขายในตลาดหลักทรัพย์แห่งประเทศไทยเป็นครั้งแรก ด้วยการเสนอขายหุ้นสามัญเพิ่มทุนต่อประชาชนทั่วไปครั้งแรก (IPO) มูลค่าระดมทุนประมาณ 1.46 หมื่นล้านบาท
ทั้งนี้ ธนาคารไทยเครดิต เพื่อรายย่อย เป็นบริษัทในกลุ่มผู้ถือหุ้นรายใหญ่ของบริษัท ไทยประกันชีวิต จำกัด (มหาชน) หรือ TLI และมี โอลิมปัส แคปปิตัล เอเซีย เป็น 1 ในผู้ถือหุ้นรายใหญ่ โดยบล.บัวหลวง เป็นผู้ดำเนินการทางธุรกรรมอยู่ในขณะนี้
โดยปัจจุบันธนาคารไทยเครดิต เพื่อรายย่อย จำกัด (มหาชน) มีสาขาให้บริการทางด้านการเงินเต็มรูปแบบ ทั้งในกรุงเทพฯ และปริมณฑล และขยายการให้บริการไปยังภูมิภาค ในรูปแบบสาขาสินเชื่อเพื่อรายย่อย เพื่อให้กลุ่มลูกค้ารายย่อย สามารถเข้าถึงบริการและผลิตภัณฑ์สินเชื่อได้อย่างสะดวกทั่วทุกภูมิภาคของประเทศไทย